Det ser mørkt ut for Senterpartiets og Kristelig Folkepartis søsterpartier i Sverige. Centern og Kristdemokraterna ville falle ut av Riksdagen hvis det ble holdt valg nå, viser en ny meningsmåling.
Ingen av dem greier sperregrensen på 4 prosent av stemmene, går det fram av målingen som ble lagt fram søndag.
Sosialdemokratene og de konservative Moderaterna fortsetter å knives om å være svenskenes største parti.
For de øvrige partiene er det bare snakk om små endringer.
Målingen er et veid gjennomsnitt av tall fra fem ulike institutter som settes sammen av Svensk Väljaropinion for nyhetsprogrammet Ekot i svensk kringkasting.